Poziv na izlaganje

**Napravi zastavu za ReArt festival 2018.!**

Pozivamo sve mlade kreativce i kreativke na oslikavanje vlastitih zastava na temu knjige **„Regoč“** i **„Priče iz davnine“,** autorice Ivane Brlić Mažuranić, koja čini temu ovogodišnjeg ReArt festivala. Spomenuta priča otkriva pitanja fantazije, putovanja, iluzija i sveukupnih izmišljenih prostora unutar naše mašte, što temu čini „beskrajnom“ kada su u pitanju mašta i kreativnost.

***Tko može sudjelovati?***

Učenici osnovnih i srednjih škola, a mogu se prijaviti pojedinačni i grupni radovi. U grupnom radu mogu sudjelovati najviše 2 učenika.

**Zašto?**

Zanima nas kako djeca i mladi doživljavaju tematiku **„Regoča“**, također i određene ulomke iz knjige koje mogu vizualizirati kroz svoju maštu, naslikati i izraziti.

Najbolje radove **nagradit ćemo likovnim poklon paketom** te **dodijeliti nagradu za najbolju zastavu** u kategoriji osnovne škole i nagradu za kategoriju srednje škole.

**Uvjeti:**


Zastave je potrebno napraviti na tkanini u dimenzijama naznačenim na ilustraciji zastave, niže u dokumentu. Na zastavu je **potrebno uvrstiti i naslov: ReArt festival** koji će biti dio oslikane zastave. Zaprimljene zastave izložit ćemo na ReArt festivalu, koji će se ove godine održati 30. lipnja i 1.srpnja.

***Propozicije natječaja:***

***Tema:*** „Regoč“ (Priča bez kraja) Ivana Brlić Mažuranić

***Tehnika:*** akrilna boja, masne pastele, kombinirana tehnika, reciklirani materijali itd. Podsjećamo - negdje na zastavi **mora pisati naslov: ReArt festival**.

***Dimenzije*** zastavice (može se koristiti stara i reciklirana tkanina): **50 x 40cm** (+ gornji dio zastave treba imati prazan prostor - **pregib od 8cm,** kako je objašnjeno na ilustraciji)



**Na poleđini rada treba čitko napisati:** IME I PREZIME (ako je grupni rad onda napisati oba učenika koja su sudjelovala), RAZRED, ŠKOLA i TEHNIKA.

**Rok za slanje zastava:** do **10.6.2018. poslati** na adresu: **Udruga Plantaža, Savska 84, 31 000 Osijek** (s naznakom „za ReArt festival“)

Zaprimljene **zastave bit će izložene u sklopu izložbe na otvorenom** za vrijeme ReArt festivala 30. lipnja i 1. srpnja 2018. u Osijeku.

Prijavom zastave pristaje se na javno prezentiranje i fotografiranje zastava, zastavice se ne vraćaju i ostaju u vlasništvu organizatora. Fotografije prethodnih zastavica možete pratiti preko Facebook stranice te službenog [bloga ReArt festivala](http://reartfestival.blogspot.hr/) [<http://reartfestival.blogspot.hr/>].

Hvala svima koji će sudjelovati i pomoći u vizualnom dijelu ReArt festivala 2018. godine!

Veselimo se radovima!

Valentina Grubačević

*voditeljica projekta*